Dato:19-2-2024

**Handleplan for læringsmiljøet**

|  |
| --- |
| **Fokus- og opmærksomhedspunkter i det pædagogiske tilsyn:**  ***Ventepositioner, kommunikation og planlægning*** |

|  |
| --- |
| **Hvad vil vi øve os i?**  At se barnets/børnenes perspektiv i ventepositioner. Hvorfor skal de vente – kan vi gøre noget andet end at sætte dem i denne passiverende situation? Vi skal skabe en gejst for den pædagogiske praksis og have selvrefleksion med i dette. Hvad er meningsfuld for børnene, ikke for egen habitus. Vi skal have børneperspektivet i fokus og vores tiltage skal understøtte de emner vi arbejder med, samt en tæt kobling til allerede påbegyndte tiltag.  **I hvilke situationer (rutinerne, aktiviteterne, på legepladsen eller?)**  I voksenstyrede aktiviteter og i forbindelse med rutiner.  **Hvor ofte vil vi øve os?**  Vi vil øve os i hverdagen med afsæt i de aftaler der laves på stuemøder og afdelingsmøder. Vi vil løbende tage afsæt i børneperspektivet og ventepositioner i en tilbagevende evaluering og justering på disse møder.  **Hvad kunne forhindre os i at gøre det?**  Manglende planlægning, opfølgning og evaluering af indsats. At vi i en hverdag med et højt tempo falder tilbage til ad hoc planlægning og udførelse, hvor man mister blikket for børneperspektivet.  **Hvad kan vi gøre, hvis det sker?**  Vi er nød til at trække tempoet ud – for at undgå hektisk beslutninger. Have fokus på at ændringer i beslutninger truffet kræver en drøftelse med kollegaer/ledelse så børneperspektivet er tilgodeset. Vi vil aktivt anvende SOS modellen så vi metodisk kan arbejde med børnets perspektiv, vores handlinger i forhold til dette, evaluere vores arbejde i dette, samt have vores mål for øje.  **Hvordan ved vi, at vi er på rette vej?**  Ved at have en praksis fortælling klar (SOS modellen til planlægning) ved stue/afdelingsmøde, der gør at vi stopper op (trækker tempoet ud), reflektere over vores praksis og vi vil hen med de tiltag vi gør. |

|  |
| --- |
| **Dato for evaluering (evalueres ca. hver 6. uge) Hvilken udvikling har det medført i personalegruppen?**  De 2 afdelinger vil ved afdelingsmødet d. 18. april genbesøge tilsynsrapporten og de punkter vi skal have fokus på. Hvor er vi henne i forhold til denne handleplan, hvilket tiltag er igangsat – og har de en effekt? Hvis en justering er påkrævet vil denne blive fastlagt ved dette møde.  Vi har nye kollegaer der starter i starten af marts og deres input er betydningsfulde. De skal have en mulighed for at se sammenhænge i praksis og derfor sættes evalueringen i april måned.  **Hvilken udvikling har det medført i børnegruppen?**  Dette videretages som pkt. ved først kommende stuemøde efter ovennævnte.  **Hvad er næste skridt?** |